projecte-aina/catalan_government_crawling huggingface dataset:
L'eina de decisions al final de la vida s'adreça a les persones majors de 18 anys i pretén explicar què s'entén per atenció al final de la vida i quines situacions es poden donar quan es pateix una malaltia en fase avançada.
També ofereix informació sobre el tipus d'atenció que es pot rebre, així com elements de reflexió que ajudin les persones a identificar les seves preferències i a expressar-les anticipadament per decidir com volen viure l'etapa final de la seva vida.
Els continguts del web sobre atenció al final de la vida han estat elaborats per: Hugo Badani Prado, de l'equip de PADES Sarrià–St Gervasi del Parc Sanitari Pere Virgili, Íngrid Bullich Marín del Pla director sociosanitari del Departament de Salut de la Generalitat de Catalunya, Josep M Busquets Font del Comitè de Bioètica de Catalunya del Departament de Salut, Glòria Cantarell Barella de la coordinació del grup de Salut de Dret a Morir Dignament, Emma Costas Muñoz de la coordinació d'infermeria dels equips d'atenció residencial Mutuam, Cristina Lasmarías Martínez de l'Institut Català d'Oncologia, Càtedra de Cures Pal·liatives UVic-UCC/ICO, Meritxell Naudeillo i Cosp de l'equip d'Atenció Psicosocial Mutuam, Mireia Puig i Campmany de l'Hospital de la Santa Creu i Sant Pau, Universitat Autònoma de Barcelona, Institut de Recerca de l'Hospital de la Santa Creu i Sant Pau, Àngels Roca Queralt del PADES de Sant Martí Nord de Mutuam, Pepa Romero Aznar de la Direcció del PADES del Grup Mutuam, Núria Bernaus Miquel de la Unitat d'atenció intermèdia oncogeriàtrica i cures pal·liatives del Parc Sanitari Pere Virgili.
Així mateix, s'ha comptat amb la col·laboració d' Esther Sellés de la Fundació Miquel Valls.
El Parc Sanitari Pere Virgili ha desenvolupat un qüestionari que ajudarà a les persones a seleccionar els aspectes més rellevants en l'etapa de final de vida segons les seves preferències i voluntats basant-se en les cartes GoWish ® i My Advance Care Pla & Guide New Zeland.
Data de publicació: novembre 2019
Descripció de què s'entén per atenció al final de la vida i quines necessitats poden sorgir
Eines d'ajuda per prendre una decisió sobre l'atenció al final de la vida
Recursos on es pot rebre atenció al final de la vida
Accedeix a l'aplicatiu que et pot ajudar a decidir sobre quines són les teves preferències en una situació al final de la vida
Conegueu les històries personals
Preguntes i respostes breus sobre preocupacions i dubtes
A Catalunya, els drets i deures dels ciutadans i les ciutadanes estan recollits a la Carta de drets i deures de la ciutadania en relació amb la salut i l'atenció sanitària.
La Carta, donà resposta a la realitat social marcada, principalment, pel paper cada vegada més actiu de les persones en la salut, i al canvi en el tipus de relació entre les persones i entre la ciutadania i les institucions, afavorit, sens dubte, per l'evolució de la tecnologia.
Cal que tots, ciutadania, professionals i administració, ens comprometem amb el sistema sanitari i hi col·laborem, fent-ne un ús responsable, mantenint uns hàbits de vida saludables, participant en les activitats de prevenció i informant-nos dels nostres drets i deures per tal de contribuir a la seva millora i a la seva sostenibilitat.
La Garantia Juvenil garanteix oportunitats per als joves i ofereix ajuts per a les empreses, basant-se en programes de formació, inserció, emprenedoria i orientació laboral
Des de l'inici del programa, s'han inscrit gairebé 150.000 joves i més de 71.000 ja han trobat feina
Joves migrants practiquen la llengua ajudant els mestres a treballar amb els nens a l'aula educant-los en valors.
Una comunitat d'aprenentatge que és una lliçó de solidaritat i humanitat.
L'Ossama i la Precious expliquen la seva experiència a TV3:
Reencaminen el seu futur professional cap a les arts escèniques amb Fama, un projecte singular:
Catalunya Ràdio recull el testimoni de joves de la Garantia Juvenil que ja treballen:
El projecte singular Agrotreballa al Solsonès forma joves preparant-los perquè s'autoocupin en un dels sectors més estratègics del territori, el sector agrari.
Expliquen la seva experiència a TV3:
El programa dona una segona oportunitat a nois que han deixat el sistema escolar i no treballen.
82 joves han aconseguit ocupació.
La Fatoumata de 17 anys ha passat de no fer res a tenir una rutina i una idea clara del que vol. Ha completat l'ESO i es vol centrar en el ram de l'hosteleria.
L'Èric va deixar l'institut amb 16 anys i durant 2 anys ni va estudiar ni va treballar.
Gràcies a la Garantia Juvenil s'ha tret l'ESO, un grau mig i està decidit a cursar el grau superior de Tècnic Audiovisual i Espectacles.
El Jonathan té 20 anys, va deixar els estudis a 1r de Batxillerat.
Després de participar al programa Noves Oportunitats va obtenir un certificat de professionalitat en hosteleria i ja ha tingut diverses entrevistes de feina.
La Paula Andrea, explica com, després de l'estada al CNO Girona, ha decidit tornar als estudis de secundària perquè es planteja l'objectiu de treballar en un futur en l'àmbit educatiu.
L'Aleko té 20 anys i fa uns mesos passava les hores mortes al parc.
Es va apuntar al centre de Noves Oportunitats i per fi sap el que vol. Estudiarà un grau d'educació física i treballarà alhora.
L' Eunice va acabar la carrera i no sabia si veritablement li agradava el que havia fet.
Gràcies a la Garantia Juvenil assegura que s'ha trobat a sí mateixa i està treballant amb un contracte fix.
El Daniel té 26 anys i ha gaudit del seu primer contracte "seriós" gràcies al programa Garantia Juvenil.
Subvencions per tal de facilitar la inserció laboral dels joves menors de 30 anys inscrits a la Garantia Juvenil, mitjançant la contractació per part d'entitats de l'economia social i cooperativa (línia B).
En poden ser beneficiàries les entitats de l'economia social i cooperativa que portin a terme activitat econòmica i que contractin una persona que prèviament s'hagi inscrit al registre telemàtic del programa de Garantia Juvenil, amb qualsevol tipus de contracte laboral d'una durada mínima de 6 mesos.
S'entendrà per entitat de l'economia social, les cooperatives, les mutualitats, les fundacions i les associacions que duguin a terme activitat econòmica, les societats laborals, les empreses d'inserció, els centres especials de treball i les societats agràries de transformació.
L'import màxim de la subvenció és el corresponent al salari mínim interprofessional establert per l'any 2015 per un període màxim de 12 mesos i mínim de 6 mesos.
Per calcular l'import de la subvenció es tindrà en compte únicament el nombre de mesos complets d'alta a la Seguretat Social, i el percentatge de la jornada de treball, que suposarà una reducció de la subvenció quan la jornada efectiva sigui inferior al 100%.
La subvenció podrà ser concedida també quan la jornada de treball sigui a temps parcial, si bé en aquest supòsit la quantia de la subvenció serà proporcional al temps efectiu de la jornada de treball.
Ajut econòmic destinat a joves inscrits al programa de Garantia Juvenil que s'hagin donat d'alta de manera ininterrompuda al règim de la Seguretat Social dels treballadors autònoms o mutualitat del col·legi professional des de l' 01/09/2019 fins la data límit de sol·licitud: 15/09/2020
Poden sol·licitar aquests ajuts els joves, prèviament inscrits al programa de Garantia Juvenil, que es donin d'alta com a treballadors autònoms des de l'1 de setembre de 2019 fins a la data màxima de presentació de sol·licituds de subvenció: 15/09/2020
La quantia màxima d'aquesta subvenció és de 10.000 euros per la permanència durant 12 mesos ininterromputs d'alta al règim especial de la Seguretat Social dels treballadors autònoms (RETA), règim especial que correspongui o mutualitat del col·legi professional corresponent.
Tenir nacionalitat espanyola o ser ciutadà de la Unió o dels Estats que formen part de l'Acord sobre l'espai Econòmic Europeu o Suïssa que es trobin a Espanya en exercici de la lliure circulació i residència.
També podran inscriure-s'hi els estrangers titulars d'una autorització per a residir en territori espanyol que habiliti per a treballar.
Estar empadronat a qualsevol municipi de Catalunya.
Tenir més de 16 anys i menys de 30 anys en el moment de sol·licitar la inscripció en el Fitxer del Sistema Nacional de Garantia Juvenil.
No haver treballat en el dia natural anterior a la data de presentació de la sol·licitud.
No haver rebut accions educatives en el dia natural anterior a la data de presentació de la sol·licitud.
No haver rebut accions formatives en el dia natural anterior a la data de presentació de la sol·licitud.
Presentar una declaració expressa de tenir interès en participar en el Sistema Nacional de Garantia Juvenil, adquirint un compromís de participació activa en les actuacions que es desenvolupin en el marc de la Garantia Juvenil.
TLN Mobilicat és un programa de mobilitat internacional que facilita la inserció laboral estable de persones joves inscrites a la Garantia Juvenil per mitjà de la millora del perfil professional i de les competències personals claus realitzant períodes de pràctiques formatives en empreses públiques i privades d'estats membre de la Unió Europea.
Les persones destinatàries han de complir els requisits següents:
Fase de preparació i capacitació, que inclou:
Fase de pràctiques professionals no remunerades en països de la Unió Europea, que inclou:
El Programa cobreix les següents depeses:
El programa Noves Oportunitats neix des de l'Àrea d'Ocupació Juvenil del Servei Públic d'Ocupació de Catalunya (SOC) i en col·laboració amb el Departament d'Educació amb l'objectiu de recuperar les ganes d'aprendre dels milers de joves que, per motius diversos, no han trobat el seu lloc als instituts i que, per raó de la seva edat, són invisibles per a les empreses.
Partint d'aquesta base s'ha creat un model per fer sentir als joves que l'èxit no està renyit amb equivocar-se, i que continuar endavant no està renyit amb caure.
A joves d'entre 16 i 24 anys que no compten amb cap titulació.
- Itineraris flexibles a mig i llarg termini adaptats als requeriments de cada jove.
- Itineraris vinculats a l'entorn productiu, amb un ampli ventall d'opcions professionals i amb una orientació inicial que ajuda a conèixer les ocupacions abans de triar-les.
- Itineraris que incorporen tant formació professionalitzadora com de competències bàsiques i transversals.
- Acompanyament intensiu i proper al llarg de tot l'itinerari, fins i tot en els primers mesos d'inserció laboral o de retorn al sistema educatiu.
Un itinerari professionalitzador per als joves nouvinguts a Catalunya
Pretén arribar a joves que han abandonat prematurament el sistema educatiu i que reuneixen factors personals de vulnerabilitat social.
L'objectiu és que construeixin un projecte professional i de vida amb un acompanyament tutorial que pot tenir una durada de fins a dos anys.
Amb l'orientació i acompanyament dels professionals d'AMPANS i Intermèdia va finalitzar la ESO i va fer un curs d'atenció al client amb pràctiques a l'empresa.
Ara s'ha tret el curs pont i està preparat per accedir al Grau Superior.
El Centre de Noves Oportunitats de Terres de l'Ebre ha treballat amb gairebé 250 joves, un 45% dels quals no tenien la ESO, aconseguint que 84 tornin a estudiar.
Part de l'èxit és gràcies a activitats que els fan treballar en equip, prendre decisions i descobrir les seves habilitats.
El Pla de Qualificació en Tecnologia Mòbil (PQTM) és un projecte per desenvolupar el sector de la tecnologia mòbil impulsat pel SOC.
L'objectiu és adaptar l'oferta laboral a les necessitats del mercat a través de programes de formació i qualificació en tots els àmbits de les Tecnologies de la Informació i la Comunicació.
A totes aquelles persones que vulguin formar-se en el sector de la tecnologia mòbil.
Cursos de tots els nivells (inicial, mig i avançat) del sector de la tecnologia mòbil.
Tant per persones que no tenen coneixements de programació com per a professionals del sector.
Pots consultar-los en aquest enllaç!
Són els Centres d'Innovació i Formació Ocupacional.
N'hi ha 8 i cadascun fa cursos d'una temàtica diferent: electrònica, disseny, energies renovables, fusteria, etc.
Centre d'Innovació i Formació Ocupacional del SOC que desenvolupa el Pla de Qualificació en Tecnologia Mòbil
Contractació laboral en pràctiques de persones joves amb formació, beneficiàries del Programa de Garantia Juvenil a Catalunya, per tal de millorar la seva ocupabilitat amb l'adquisició de les aptituds i les competències derivades de la pràctica laboral, de manera que sigui possible la seva incorporació al mercat laboral de forma estable i duradora en el temps.
Persones joves beneficiàries de la Garantia Juvenil en possessió d'un títol universitari o de formació professional de grau mig o superior o títols oficialment reconeguts com equivalents, o d'un certificat de professionalitat, que els habilitin per a l'exercici professional.
Contractes en pràctiques de 6 mesos de durada per treballar en ajuntaments, consells comarcals i entitats sense afany de lucre arreu del territori.
Aquest vídeo recull l'experiència de deu joves que han participat a la promoció convocada l'any 2017 del programa de contractació de joves en pràctiques dins del marc de La Garantia Juvenil a la comarca del Baix Empordà.Les imatges mostren els àmbits on s'han portat a terme les ocupacions dels joves, les seves formacions i l'experiència personal de cadascun d'ells.
Un itinerari professionalitzador per als joves nouvinguts a Catalunya
Amb l'objectiu principal de donar resposta a un requeriment de formació de la població de menors sense referents que estan arribant en els últims mesos a Catalunya, neix l' itinerari de Primera Oportunitat, impartit a través dels diferents Centres de Noves Oportunitats del territori.
Aquest itinerari, que ja ha atès a 350 joves, està dissenyat per donar una resposta professionalitzadora a nois i noies estrangers que arriben a Catalunya amb un gran desconeixement d'aquells elements bàsics que permeten viure i treballar al país.
De la mateixa manera, són una oportunitat per a que els centres incorporin en els mateixos a d'altres menors estrangers amb un perfil competencial semblant, com poden ser alguns reagrupaments.
Al llarg de les 2 primeres setmanes, els menors reben una acollida bàsica per a conèixer l'entorn i el personal tècnic i referent del centre d'acollida, i s'estableixen els objectius i els compromisos a assolir de la seva estada en el procés.
Seguidament, se'ls imparteixen 300 hores de formació, repartides en diferents mòduls formatius:
Al llarg de la formació, es treballen les competències transversals, i s'insisteix en l'ús de la llengua.
Durant les 150 hores de coneixement d'entorn i mercat laboral, és important apropar-los a possibles sectors d'interès, organitzar visites, tastets d'ofici etc, i començar a treballar competències tecnicoprofessionals.
D'aquesta manera, es facilita el trànsit posterior als itineraris de Noves Oportunitats, o fins i tot, a d'altres programes ocupacionals.
Els grups, d'entre 3 i 20 participants, poden realitzar fins a 6 hores diàries de formació.
A diferència de la formació del certificat de primera acollida que emeten els Ajuntaments i Consells Comarcals, aquesta té un alt component professionalitzador i és per això que combina ambdues parts.
Per a més informació, podeu adreçar-vos a qualsevol dels 8 centres de Noves Oportunitats del territori o a la vostra Oficina de Treball.
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2015:
El SOC amplia i reforça l'equip de personal tècnic que forma part de la xarxa d'impulsors de la Garantia Juvenil distribuïda arreu de Catalunya
Programa adreçat a persones de 16 a 25 anys (menors de 30 en cas de persones amb grau de discapacitat superior al 33%), amb baixa qualificació i/o dèficits formatius
El SOC mitjançant el programa Fem ocupació per a joves promou la realització de projectes que desenvolupin actuacions ocupacionals per afavorir la inserció laboral de les persones joves d'entre 18 i 29 anys
Tenen per objectiu promoure la recerca organitzada i sistemàtica de feina per tal de preparar la persona demandant d'ocupació per a un rellançament a la vida activa i professional
L'objectiu dels Programes Integrals és afavorir la inserció laboral i/o la continuïtat formativa o retorn al sistema educatiu de persones joves inscrites a la Garantia Juvenil
Els Projectes Singulars de la Garantia Juvenil inclouen iniciatives de formació i orientació, d'emprenedoria, de mobilitat internacional o de contractació per a ocupacions concretes
Conveni de col·laboració entre el Departament d'Empresa i Ocupació, mitjançant el SOC com organisme intermedi del Programa Operatiu de l'FSE a Catalunya 2014-2020 i del Programa Operatiu d'Ocupació Juvenil per al període 2014-2020, i el Departament d'Ensenyament com a beneficiari d'aquest en relació amb les accions dels programes de formació i inserció adreçats a persones joves que no han obtingut el graduat en educació secundària obligatòria per al curs acadèmic 2015 -2016
Serveis d'orientació i capacitació lingüística i intercultural als participants, com a elements previs i preparatoris per a l'adquisició d'experiència laboral pràctica en un país de la Unió Europea.
Un cop superada la fase de preparació i la capacitació es realitza un període de pràctiques professionals no remunerades en països de la Unió Europea
Conveni específic de col·laboració entre el SOC i el Centre d'Iniciatives per a la Reinserció (CIRE) en el marc del Programa d'Ocupació Juvenil 2014-2020
Conveni entre el Departament d'Ensenyament i el Departament de Treball, Afers Socials i Famílies a través del SOC i el Consell General de les Cambres Oficials de Comerç, Indústria i Navegació de Catalunya, per a la gestió de les pràctiques professionals de les accions formatives de formació professional per a l'any 2016 i l'establiment de les bases de col·laboració dins del marc del Programa de Garantia Juvenil
L'objectiu és promoure l'emprenedoria entre el col·lectiu de joves en el marc del Programa de Garantia Juvenil a Catalunya
Afavorir la incorporació al mercat de treball de joves acollits al programa de Garantia Juvenil mitjançant mesures de foment del treball autònom i de l'economia social i cooperativa
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2017:
Ofereix orientació i capacitació lingüística i intercultural als joves participants, previ a pràctiques professionals a països europeus
El SOC subvenciona de nou per aquest any 2017 l'equip de personal tècnic que forma part de la xarxa d'impulsors distribuïda arreu de Catalunya durant el 2015 i el 2016 per dur a terme les funcions següents, adreçades a joves més grans de 16 i menors de 30 anys.
Per millorar l'ocupabilitat de les persones joves amb l'adquisició de les aptituds i les competències derivades de la pràctica laboral, de manera que sigui possible la seva incorporació al mercat laboral de forma estable i duradora en el temps.
Ajuts a les entitats que han estat beneficiàries dels programes de Noves Oportunitats, Programes Integrals i Projectes Singulars i que han finançat, mitjançant fons propis, les despeses de mobilitat dels joves vinculades a aquestes actuacions.
L'objectiu dels Programes Integrals és afavorir la inserció laboral i/o la continuïtat formativa o retorn al sistema educatiu de persones joves inscrites a la Garantia Juvenil
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2018:
Formació especialitzada per a treballar en sectors laborals concrets, suport a l'emprenedoria o mobilitat internacional.
Pràctiques per un temps mínim de 2 mesos a qualsevol país de la Unió Europea en empreses que necessiten personal format en les especialitats d'aquest programa
Contractes en pràctiques per treballar en ajuntaments, consells comarcals i entitats sense afany de lucre.
L'objectiu és finançar les despeses de mobilitat de les persones joves que han participat en el programa de Noves Oportunitats
Experiència professional mitjançant contracte laboral; formació vinculada al contracte de treball; orientació i acompanyament en el procés de contractació i formació.
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2019
L'objectiu és finançar les despeses de mobilitat de les persones joves que han participat en el programa Projectes Singulars
Nou programa amb l'objectiu de facilitar i acompanyar la transició de les persones joves des del sistema educatiu al sistema laboral i/o ocupacional.
El SOC subvenciona les unitats especialitzades d'ocupació juvenil, durant un període 12 mesos a temps complet.
Pràctiques per un temps mínim de 2 mesos a qualsevol país de la Unió Europea en empreses que necessiten personal format en les especialitats d'aquest programa
Contractes en pràctiques per treballar en ajuntaments, consells comarcals i entitats sense afany de lucre.
Projectes d'orientació i formació especialitzada per treballar en sectors laborals concrets, suport a l'emprenedoria o mobilitat internacional.
El programa Noves Oportunitats té l'objectiu de recuperar les ganes d'aprendre dels joves
Uns dos cents joves participants en el Programa de Noves Oportunitats del Servei Públic d'Ocupació de Catalunya (SOC) han participat a la II Jornada 'Joves i Talent 2020' que els ha permès contactar i reunir-se amb representants de més d'una vintena d'empreses catalanes interessades en contractar nous perfils professionals.
La trobada ha tingut lloc a l'Espai Jove La Fontana de Barcelona i ha estat promoguda pel SOC i les Fundacions AMPANS, Formació i Treball, Intermedia, Main i Oscobe.
Aquestes entitats són les que gestionen els quatre Centres de Noves Oportunitats on es formen els joves que avui han participat en la jornada.
L'objectiu de la Jornada 'Joves i Talent 2020' és apropar els i les joves a les empreses del territori per afavorir la seva inserció laboral.
A banda de mantenir contacte amb les empreses, els i les joves també han assistit a tallers de recerca de feina preparats pels equips de professionals del programa.
Els 200 joves que han participat a la Jornada s'estan formant en els àmbits d'hostaleria, turisme, comerç i serveis, logística, oci i imatge personal.
Les empreses participants eren Bon Preu, Brico Depot, Carrefour, Conforama, Consum, Leroy Merlin, Merchanservis, Feu Vert, Norauto, Fitei, Garbet, Suara, Brot, Mc Donalds, Grup Amrest, Grup Català De Treball, Grupo Eulen, Marlex ETT, Randstad, Synergie ETT, Fundació Catalana De L'esplai, Fundació Pere Tarrés i Frigorífics Ferrer.
La directora del Servei Públic d'Ocupació de Catalunya, Ariadna Rectoret, ha inaugurat la Jornada i l'ha qualificat "d'exemple pràctic magnífic del que han de ser les polítiques actives".
La directora del SOC també ha destacat el paper dels joves participants: "sou vosaltres els que heu decidit acceptar l'oportunitat, recollir-la, modelar-la a la vostra manera i en definitiva, aprofitar-la".
Rectoret també ha "reconegut" el paper de les empreses assistents "tenir en compte el talent dels i les joves, assumir un compromís amb el seu aprenentatge i desenvolupament professional i personal i donant la possibilitat de tancar itineraris formatius i vitals d'èxit amb una inserció laboral".
El programa Noves Oportunitats del Servei Públic d'Ocupació de Catalunya (SOC), cofinançat pel Fons Social Europeu, té l'objectiu de recuperar les ganes d'aprendre dels joves que, per motius diversos, no han trobat el seu lloc als instituts i que, per raó de la seva edat, sovint són invisibles per a les empreses.